নিউজ ডেস্ক:: নির্বাচন কমিশনার (ইসি) মাহবুব তালুকদারের বিষয়ে মতবিরোধ দেখা দিয়েছে ক্ষমতাসীন আওয়ামী লীগের দুই নেতার মধ্যে। গতকাল বুধবার আওয়ামী লীগ নেতৃত্বাধীন ১৪ দলীয় জোটের বৈঠক শেষে দলটির সভাপতিমণ্ডলীর সদস্য ও জোটের মুখপাত্র মোহাম্মদ নাসিম বলেন, সাংবিধানিক পদে থেকে কেউ এ ধরনের কথা বলতে পারেন না। তাঁর (মাহবুব তালুকদারের) পদ ছেড়ে দেওয়া উচিত। অন্যদিকে আওয়ামী লীগের সাধারণ সম্পাদক ওবায়দুল কাদের বলেছেন, এটা তাঁর (নাসিম) ব্যক্তিগত মত হতে পারে। আওয়ামী লীগ মাহবুব তালুকদারের পদত্যাগ চায় না।